Държавен вестник, бр. 69, 2015 г., стр. 23

БРОЙ  69	
Д Ъ Р Ж А В Е Н  В Е С Т Н И К 	
СТР.  23  
Решенията и Препоръките на Европейската 
комисия и Комитета по електронни кому-
никации към Европейската конференция по 
пощи и далекосъобщения. 
1.2. Ползване на индивидуално определен 
ограничен ресурс – радиочестотен спектър.
Комисията за регулиране на съобщенията 
издава разрешения за ползване на индивиду-
ално определен радиочестотен спектър, когато 
е необходимо да бъдат избегнати вредни ра-
диосмущения, да се гарантира техническото 
качество на услугата, да се защити ефективното 
използване на радиочестотния спектър или 
да се постигнат други цели от общ интерес, 
определени в съответствие с правото на Ев-
ропейския съюз. Електронни съобщения се 
осъществяват след издаване на разрешение в 
случаите, когато е необходим индивидуално 
определен ограничен ресурс.
Условията за използване на индивидуално 
определен ограничен ресурс –  радиочестотен 
спектър, са определени в технически изисква-
ния за работа на електронните съобщителни 
мрежи от съответните радиослужби. 
1.3. Лицензиран съвместен достъп до 
радиочестотен спектър (Licensed Shared 
Access – LSA).
Съвместното използване на радиочестотния 
спектър чрез прилагането на концепцията за 
лицензиран съвместен достъп е предпоставка 
за осигуряване на ефективно управление и 
използване на радиочестотния спектър, което 
от своя страна допринася за задоволяване 
на нарастващото търсене на радиочестоти и 
нуждите на крайните потребители от модерни 
и качествени услуги.
Този подход е насочен към улесняване на 
въвеждането на радиосъобщителни системи, 
експлоатирани от ограничен брой предприятия 
въз основа на издадени разрешения за полз-
ване на индивидуално определен ограничен 
ресурс – радиочестотен спектър, в радио­
честотна лента, която вече е предоставена 
или се очаква да бъде предоставена на един 
или повече съществуващи притежатели на 
права за ползване на спектър (съществуващи 
предприятия). При този подход т.нар. допъл-
нителни ползватели (нови предприятия) се 
допускат до ползване на спектър или на част 
от него в съответствие с правила за споделено 
ползване, включени в техните разрешения, 
така че всички оторизирани ползватели, 
включително съществуващите, да могат да 
предоставят услуги с определено качество.
Концепцията за лицензиран съвместен дос-
тъп е допълнителен инструмент за управление 
на радиочестотния спектър, който се вписва 
в рамките на „индивидуален разрешителен 
режим“. Това позволява прецизно управле-
ние на разгръщане на мрежата и ефективен 
контрол на съвместното ползване, за разлика 
от подхода, прилаган при съвместно ползване 
на радиочестотния спектър от неопределен 
брой ползватели без издаване на разреше-
ние. Концепцията за лицензиран съвместен 
достъп има за цел да осигури определено 
ниво на гаранция по отношение на достъп 
до радиочестотен спектър и защита срещу 
вредни смущения както за съществуващите 
ползватели на радиочестотния спектър, така 
и за допълнителните ползватели. По този 
начин ще се осигури и предвидимо качество 
на обслужване от съществуващите и новите 
предприятия.
Процесът по издаване на разрешение 
за ползване на радиочестотен спектър при 
условията на лицензиран съвместен достъп 
се определя от регулатора по справедлив, 
прозрачен и недискриминационен начин, в 
съответствие с предварително определени 
условия. В тази връзка провеждането на об-
ществени консултации на национално ниво ще 
даде възможност на всички заинтересовани 
страни да представят коментарите си относно 
проекта от мерки, свързани с прилагането на 
тази концепция.
Правилата за споделено ползване, включи-
телно техническите условия, трябва да бъдат 
определяни на национално ниво за всеки 
отделен случай, за да отразяват национал-
ните особености, които зависят от типа на 
съществуващите ползватели на радиочестот-
ния спектър.
При прилагането на концепцията за съв-
местен лицензиран достъп може да се наложи 
измение на предназначението на определени 
честотни обхвати/ленти от Националния план 
за разпределение на радиочестотния спектър, 
като в тях се въведат нови потребители с нови 
приложения.
2. Пазарни механизми.
2.1. Провеждане на състезателни процеду-
ри – търг или конкурс.
Комисията за регулиране на съобщенията 
провежда състезателни процедури в съответ-
ствие с разпоредбите на Закона за електронни 
съобщения.
Съгласно Закона за електронните съобще-
ния Комисията за регулиране на съобщенията 
провежда търг, когато с оглед характера на 
осъществяването на обществени електронни 
съобщения от съществено значение е размерът 
на предложената тръжна цена, и конкурс, ко-
гато има необходимост от комплексна оценка 
за издаване на разрешение.
Комисията за регулиране на съобщенията 
обявява търг или конкурс по своя инициатива 
или по инициатива на заинтересовано лице. 
Броят на издаваните разрешения за ползва-
не на определен радиочестотен спектър или 
позиция на геостационарна орбита може да 
бъде ограничаван само от съображения за